​3o Φεστιβάλ των Τειχών
31 Αυγούστου – 10 Σεπτεμβρίου 2026

Δευτέρα 31 Αυγούστου 2026
	
Πλατεία Προμαχώνα Ιησού 
20:30 Drone show 
Ένα εντυπωσιακό θέαμα με εκατοντάδες drones που  συγχρονίζονται για να σχηματίσουν μοναδικές εικόνες στον ηρακλειώτικο ουρανό, αναδεικνύοντας τα Ενετικά Τείχη. 
Η τεχνολογία συναντά την τέχνη σε μια αξέχαστη οπτικοακουστική  εμπειρία που θα σηματοδοτήσει με τον πιο εντυπωσιακό τρόπο  την έναρξη του Φεστιβάλ.


Θερινός Δημοτικός Κινηματογράφος Βηθλεέμ
21:00 Art In Cinema: «Φραντς Κάφκα»
2025 | 127’ 
Σκηνοθεσία | Direction: Ανιέσκα Χόλαντ 
Πρωτ.: Ίνταν Βάις, Γενοβέφα Μπόκοβα, Κάρολ Σούλερ

Στην Πράγα των αρχών του 20ου αιώνα, ο Φραντς Κάφκα προσπαθεί να  ισορροπήσει ανάμεσα στην ασυγκράτητη ανάγκη του για προσωπική  έκφραση, τις ασφυκτικές απαιτήσεις του πατέρα του, και τις παθιασμένες σχέσεις του με τις γυναίκες. 

Τιμές εισιτηρίων: 4€ (Γενική είσοδος - Δεν περιλαμβάνονται τα έξοδα έκδοσης ηλεκτρονικού εισιτηρίου)
Έκδοση εισιτηρίων: Ταμείο θερινού κινηματογράφου (η έκδοση ξεκινάει μια ώρα πριν την προβολή της ταινίας)
Ηλεκτρονικά: https://www.ticketservices.gr/event/therinos-kinimatografos-vithleem/  



Κηποθέατρο Νίκος Καζαντζάκης
21:30 Συναυλία: Δήμητρα Γαλάνη - Ελένη Τσαλιγοπούλου -  Εστουδιαντίνα Νέας Ιωνίας Βόλου 
Δύο μεγάλες φωνές του ελληνικού τραγουδιού και μια θαυμάσια ορχήστρα  συναντιούνται στη σκηνή του Κηποθεάτρου Ν. Καζαντζάκης. Η Δήμητρα Γαλάνη και η Ελένη Τσαλιγοπούλου εμφανίζονται μαζί με την ιστορική ορχήστρα Εστουδιαντίνα Νέας Ιωνίας Βόλου υπό την διεύθυνση του Ανδρέα 
Κατσιγιάννη και με τον Βασίλη Προδρόμου, σε μια μουσική συνάντηση που ενώνει το λαϊκό τραγούδι, την παράδοση και το σήμερα.
Η συναυλία φέρνει μια βραδιά γεμάτη οικειότητα, συγκίνηση και αγαπημένα  τραγούδια. Η Δήμητρα Γαλάνη, με τη μακρά καθοριστική πορεία της στο  ελληνικό τραγούδι ως ερμηνεύτρια και δημιουργός, αλλά και τη βαθιά σχέση της με το λαϊκό ρεπερτόριο δίπλα στους μεγάλους δημιουργούς του, μαζί με 
την Ελένη Τσαλιγοπούλου, μια ερμηνεύτρια που έχει συνδέσει τη φωνή της  με την παράδοση, το σμυρναίικο τραγούδι και τις μουσικές ρίζες της Μικράς Ασίας, παρουσιάζουν μια μουσική διαδρομή που διατρέχει διαφορετικές όψεις του ελληνικού ρεπερτορίου, από κλασικές δημιουργίες έως σύγχρονες επιλογές. Στη σκηνή θα βρίσκεται και ο Βασίλης Προδρόμου, τραγουδιστής,  τραγουδοποιός και μουσικός της νεότερης γενιάς, προσθέτοντας τη δική  του ξεχωριστή παρουσία. Κομβικό ρόλο στη συναυλία έχει η Εστουδιαντίνα  Νέας Ιωνίας Βόλου, μια ορχήστρα με σημαντική συμβολή στην ανάδειξη του ελληνικού αστικού, λαϊκού, και μικρασιατικού ρεπερτορίου. Με τους εξαιρετικούς σολίστες της και την καλλιτεχνική καθοδήγηση του Ανδρέα Κατσιγιάννη, που φέτος συμπληρώνει 30 χρόνια δημιουργικής παρουσίας, δημιουργεί το μουσικό περιβάλλον μέσα στο οποίο οι φωνές και τα 
τραγούδια αποκτούν νέα πνοή. Δίπλα τους και δύο υπέροχοι μουσικοί, ο Σπύρος Χατζηκωνσταντίνου και ο Σεραφείμ Γιαννακόπουλος, βάζουν τη δική τους σφραγίδα με τρόπο μοναδικό.

Διάρκεια: 120΄
Τιμές εισιτηρίων: 12€ (κανονικό), 8 € (μειωμένο: μαθητές, φοιτητές, πολύτεκνοι, άνεργοι, ΑμεΑ, άνω των 65, παιδιά έως 6 ετών.)
Η διάθεση των εισιτηρίων θα ξεκινήσει την Παρασκευή 28 Αυγούστου στις 10 το πρωί μέσω της ticketservices.gr, στον παρακάτω σύνδεσμο: www.ticketservices.gr/event/candia-walls-festival
Καθώς και στο ταμείο του Κηποθεάτρου «Νίκος Καζαντζάκης», για δημότες που δεν έχουν δυνατότητα ηλεκτρονικής έκδοσης (περιορισμένος αριθμός εισιτηρίων).
*Ώρες λειτουργιάς ταμείου: Δευτέρα με Κυριακή 10:00-19:00



Τρίτη 1 Σεπτεμβρίου 2026

Κηποθέατρο Μάνος Χατζιδάκις
20:00 Μουσική-Εικαστική Παράσταση: «Συναισθησία»
Η παράσταση «Συναισθησία», σε ιδέα και σκηνοθεσία Μανώλη Σειραγάκη, αποτελεί ένα σύγχρονο διακαλλιτεχνικό έργο που καταργεί τα στεγανά μεταξύ των τεχνών. Στον πυρήνα της βρίσκεται ο δημιουργικός διάλογος ανάμεσα στη μουσική, τις εικαστικές τέχνες και τη σκηνική επιτέλεση (performance) σε πραγματικό χρόνο. Στη σκηνή, ο αρχιμουσικός και πιανίστας Βασίλης Τσαμπρόπουλος ερμηνεύει επιλεγμένα μουσικά αποσπάσματα, διαμορφώνοντας μια ανοιχτή αφήγηση. Παράλληλα, η εικαστικός Κάλλη Καραδάκη εργάζεται πάνω σε ένα μη ολοκληρωμένο έργο. 
Η μουσική λειτουργεί ως κινητήρια δύναμη: χρώμα, μορφή και χειρονομία γεννώνται σε άμεση συνάρτηση με τον ήχο και τον ρυθμό. Ο πίνακας δεν είναι ένα προαποφασισμένο αποτέλεσμα, αλλά ένας ζωντανός οργανισμός που αυτοσυντίθεται μπροστά στα μάτια του θεατή. Η διαδικασία αυτή υπενθυμίζει 
την ιστορική θεωρία της συναισθησίας που γονιμοποίησε τη γλώσσα πρωτοπόρων καλλιτεχνών, όπως ο Βασίλι Καντίνσκι. Πρόκειται για έναν «θεατρικό πίνακα» σε διαρκή μεταμόρφωση. 
Με την υποστήριξη της ΑΜΚΕ Κήπος Σάρχου

Διάρκεια: 90’ 

Τιμές εισιτηρίων: 5€ (γενική είσοδος)
Η διάθεση των εισιτηρίων θα ξεκινήσει την Παρασκευή 28 Αυγούστου στις 10 το πρωί μέσω της ticketservices.gr, στον παρακάτω σύνδεσμο: www.ticketservices.gr/event/candia-walls-festival
Καθώς και στο ταμείο του Κηποθεάτρου «Νίκος Καζαντζάκης», για δημότες που δεν έχουν δυνατότητα ηλεκτρονικής έκδοσης (περιορισμένος αριθμός εισιτηρίων).
*Ώρες λειτουργιάς ταμείου: Δευτέρα με Κυριακή 10:00-19:00


Πλατεία Προμαχώνα Ιησού
21:00 Μουσική παράσταση: «Μεσόγειος... Μια γειτονιά, ένα τραγούδι, σε θάλασσα ειρήνης…»
Τα τραγούδια και οι μελωδίες των ανθρώπων της Μεσογείου μάς συγκινούν όπου κι αν γεννήθηκαν. Από τον ιταλικό Νότο μέχρι την Κρήτη, τα Δωδεκάνησα και τη Μικρασία, με το ίδιο πάθος και την ίδια ένταση μιλούν για τον έρωτα, το ταξίδι, τη θάλασσα, τη νοσταλγία και την ελπίδα. Είτε στη 
γλώσσα των Ελλήνων, είτε στα ladino, στα καταλανικά ή στα σικελιάνικα, ο μεσογειακός άνθρωπος αναζητά μέσα από το τραγούδι την ειρήνη, την ευτυχία και την ανθρώπινη επικοινωνία.
Η συναυλία «Μεσόγειος… Μια γειτονιά, ένα τραγούδι, σε θάλασσα ειρήνης…» αποτελεί ένα μουσικό αφιέρωμα στις ιδιαίτερες μουσικές παραδόσεις της Μεσογείου από τον 13ο αιώνα έως σήμερα. Ένα ταξίδι από αυλή σε αυλή της μεγάλης κοινής μας πατρίδας, από την Κρήτη στα Δωδεκάνησα, από τις 
Κυκλάδες, στην Καλαβρία και την Ισπανία. Με όργανα και φωνές, με όνειρα και μουσικές, παρουσιάζονται παραδοσιακά τραγούδια της Μεσογείου, επιλεγμένα έργα από τη δισκογραφία του Νίκου Γράψα, καθώς και η πρώτη παρουσίαση νέων συνθέσεών του από νέους κρήτες καλλιτέχνες. 
Στη ροή της συναυλίας παρεμβάλλεται αφήγηση αποσπασμάτων από έργα των Οδυσσέα Ελύτη, Γιάννη Ρίτσου, Γιώργου Σεφέρη, José Saramago και Federico García Lorca, αφιερωμένων στον άνθρωπο της θάλασσας, της ειρήνης και της συνύπαρξης. Πρόκειται για μια καλλιτεχνική εμπειρία αφιερωμένη στον άνθρωπο, στον ήλιο, το φεγγάρι, τα λουλούδια, τη ζωή και τον έρωτα. Ένα μουσικό ταξίδι στις κοινές μνήμες και τις κοινές αξίες των λαών της Μεσογείου.

Νίκος Γράψας: φωνή, αναγεννησιακό λαούτο, ούτι
Ζαχάρης Σπυριδάκης: κρητική λύρα, μαντολίνο
Μανώλης Θεοχαράκης: φωνή, κρητική λύρα, μαντολίνο
Νίκος Ξυλούρης (Γκρας): φωνή
Μαρία Σταυρακάκη: φωνή, κρουστά χειρός
Γιώργης Ζαχαριουδάκης: πνευστά
Γιάννης Μπορμπουδάκης: μπουζούκι, φωνή
Γιώργος Παντελάκης: μπουζούκι, φωνή
Γρηγόρης Παλαβράκης: κιθάρα
Μελισάνθη Μαρία Γράψα: αφήγηση
Νίκος Γράψας: μουσική διεύθυνση, 
σύνθεση, καλλιτεχνική επιμέλεια

Διάρκεια: 100΄

Είσοδος ελεύθερη


Θερινός Δημοτικός Κινηματογράφος Βηθλεέμ 
21:00 Art In Cinema: «Φραντς Κάφκα»
2025 | 127’ 
Σκηνοθεσία: Ανιέσκα Χόλαντ 
Πρωτ.: Ίνταν Βάις, Γενοβέφα Μπόκοβα, Κάρολ Σούλερ

Στην Πράγα των αρχών του 20ου αιώνα, ο Φραντς Κάφκα προσπαθεί να  ισορροπήσει ανάμεσα στην ασυγκράτητη ανάγκη του για προσωπική  έκφραση, τις ασφυκτικές απαιτήσεις του πατέρα του, και τις παθιασμένες σχέσεις του με τις γυναίκες. 

Τιμές εισιτηρίων: 4€ (Γενική είσοδος - Δεν περιλαμβάνονται τα έξοδα έκδοσης ηλεκτρονικού εισιτηρίου)
Έκδοση εισιτηρίων: Ταμείο θερινού κινηματογράφου (η έκδοση ξεκινάει μια ώρα πριν την προβολή της ταινίας)
Ηλεκτρονικά: https://www.ticketservices.gr/event/therinos-kinimatografos-vithleem/  



Πύλη Βιτούρι
21:30 Συναυλία: Αρκούδες των Αγωγών της Πολυκατοικίας
Οι Αρκούδες των Αγωγών της Πολυκατοικίας δημιουργήθηκαν με αφορμή το ομώνυμο διήγημα του Χούλιο Κορτάσαρ και ένα μικροσκοπικό fm synth το 2024 από τον κιθαρίστα, ποιητή και συνθέτη Οδυσσέα Γραμματικάκη και τον μπασίστα Κώστα Βλάχο. Έκτοτε έχουν πραγματοποιήσει δεκάδες συναυλίες στην Κρήτη αλλά και στην Αθήνα, ενώ παράλληλα ηχογραφούν τον πρώτο τους δίσκο. Με βάση την ηλεκτρονική αλλά και τη ροκ μουσική, το σχήμα αναζητά λογοτεχνικά κείμενα κλασικά και σύγχρονα, και ντύνει την απαγγελία τους με ιδιαίτερες μελωδίες και ρυθμικούς πειραματισμούς. 
Προσπαθεί έτσι να αναδείξει τη διαχρονικότητα των νοημάτων τους στους σημερινούς μπερδεμένους και συχνά δύσκολους καιρούς.

Οδυσσέας Γραμματικάκης: κιθάρα, ηλεκτρονικά, απαγγελία 
Κώστας Βλάχος: ηλεκτρικό μπάσο
Μάρκος Πινακουλάκης: τεχνικός ήχου 
Δανάη Σύρρου: σχεδιασμός αφίσας, γραφιστικά

Διάρκεια: 100΄

Είσοδος ελεύθερη









Τετάρτη 2 Σεπτεμβρίου 2026

Πλατεία Ελευθερίας 
19:30 Ξενάγηση στο Παλαιό Τείχος της πόλης
Γνωριμία με το παλαιό τείχος της πόλης από τον Γεώργιο Κατσαλή, αρχαιολόγο Εφορείας Αρχαιοτήτων Ηρακλείου. Σκοπός της επίσκεψης είναι η γνωριμία με το παλαιό τείχος της πόλης, το οποίο  την προστάτευε έως την κατασκευή της ευρείας οχύρωσης τον 16ο και 17ο αιώνα. Το τείχος αυτό εκτεινόταν κατά μήκος του άξονα των οδών Χάνδακος, Δικαιοσύνης και Δουκός Μποφώρ, καθώς και της παραλιακής ζώνης. Κύριος σταθμός της επίσκεψης θα είναι το ακίνητο επί της οδού Δικαιοσύνης αρ. 15, η διαμόρφωση του οποίου πραγματοποιήθηκε από την Εφορεία Αρχαιοτήτων Ηρακλείου σε συνεργασία με τον Δήμο Ηρακλείου και με χρηματοδότηση από το ΕΣΠΑ 2014-2020.
* Θα διατεθούν δωρεάν ακουστικά ξενάγησης στους συμμετέχοντες. 



Θερινός Δημοτικός Κινηματογράφος Βηθλεέμ
21:00 Art In Cinema: «Φραντς Κάφκα»
2025 | 127’ 
Σκηνοθεσία: Ανιέσκα Χόλαντ 
Πρωτ.: Ίνταν Βάις, Γενοβέφα Μπόκοβα, Κάρολ Σούλερ

Στην Πράγα των αρχών του 20ου αιώνα, ο Φραντς Κάφκα προσπαθεί να  ισορροπήσει ανάμεσα στην ασυγκράτητη ανάγκη του για προσωπική  έκφραση, τις ασφυκτικές απαιτήσεις του πατέρα του, και τις παθιασμένες σχέσεις του με τις γυναίκες. 

Τιμές εισιτηρίων: 4€ (Γενική είσοδος - Δεν περιλαμβάνονται τα έξοδα έκδοσης ηλεκτρονικού εισιτηρίου)
Έκδοση εισιτηρίων: Ταμείο θερινού κινηματογράφου (η έκδοση ξεκινάει μια ώρα πριν την προβολή της ταινίας)
Ηλεκτρονικά: https://www.ticketservices.gr/event/therinos-kinimatografos-vithleem/  



Κηποθέατρο Νίκος Καζαντζάκης
21:00 Συναυλία: Κωνσταντίνος Βήτα «Ο Κόσμος Είναι Ένας»
Ο Κωνσταντίνος Βήτα, ένας από τους σημαντικότερους εκπροσώπους της ελληνικής ηλεκτρονικής σκηνής, «συνομιλεί» με το ποιητικό έργο του Γιάννη Ρίτσου σε ένα ηλεκτρονικό μουσικό ταξίδι στο εσωτερικό σύμπαν του ποιητή. 
Η παράσταση αποτελεί μία μεγάλη ζωντανή εγκατάσταση με πρωτότυπη μουσική του Κωνσταντίνου που αποδίδει με τρόπο μοναδικό το ταξίδι στην ποίηση του Γιάννη Ρίτσου, προσφέροντας μία σπάνια μουσικοακουστική εμπειρία. Τα προηχογραφημένα ποιήματα απαγγέλουν ο Κωνσταντίνος Βήτα και η Όλια Λαζαρίδου. Στη ροή της παράστασης παρουσιάζεται ένας κύκλος είκοσι ποιημάτων από όλο το φάσμα του έργου του μεγάλου ποιητή σε μία ατμοσφαιρική δίνη από ambient ηχοτοπία, πιάνο και επεξεργασμένες φωνές που έρχονται μέσα από τις σελίδες των ποιημάτων του. Ο ήχος των ποιημάτων, ενσωματωμένος στο ηχητικό σύστημα του Κωνσταντίνου Βήτα, δημιουργεί νέες αναφορές και καινούριες αναγνώσεις στο έργο του. 

Κωνσταντίνος Βήτα: συνθεσάιζερ
Βάιος Μαχμουντές: συνθεσάιζερ
Γιάννης Λαμπρόπουλος: επιμέλεια ήχου
Phil Hills: επιμέλεια φωτισμών 
Menta Art Events: παραγωγή 

Διάρκεια: 70΄

Τιμές εισιτηρίων: 12€ (κανονικό), 8 € (μειωμένο: μαθητές, φοιτητές, πολύτεκνοι, άνεργοι, ΑμεΑ, άνω των 65, παιδιά έως 6 ετών.)
Η διάθεση των εισιτηρίων θα ξεκινήσει την Παρασκευή 28 Αυγούστου στις 10 το πρωί μέσω της ticketservices.gr, στον παρακάτω σύνδεσμο: www.ticketservices.gr/event/candia-walls-festival
Καθώς και στο ταμείο του Κηποθεάτρου «Νίκος Καζαντζάκης», για δημότες που δεν έχουν δυνατότητα ηλεκτρονικής έκδοσης (περιορισμένος αριθμός εισιτηρίων).
*Ώρες λειτουργιάς ταμείου: Δευτέρα με Κυριακή 10:00-19:00


Πέμπτη 3 Σεπτεμβρίου 2026
Προμαχώνας Αγίου Ανδρέα
18:00 -23:00 Εκπαιδευτική δράση - Παρατήρηση του ουρανού «Στη δύση του Ήλιου ανατέλλουν τ’ άστρα»
Το Ινστιτούτο Αστροφυσικής του Ιδρύματος Τεχνολογίας και Έρευνας, ο Σύλλογος Φίλων Αστρονομίας Κρήτης (Σ.Φ.Α.Κ.) και η Αστρονομική Ομάδα Φοιτητών του Πανεπιστημίου Κρήτης (Α.Ο.Φ.Π.Κ) διοργανώνουν αστροβραδιά.

18:00 Ηλιακή Παρατήρηση

20:00 Ομιλία του μέλους της ένωσης ΠερίΑστρον και μεταδιδακτορικού ερευνητή του Ινστιτούτου Αστροφυσικής ΙΤΕ, Γρηγόρη Μαραβέλια, με τίτλο «Ζώντας στα άκρα: το τίμημα των άστρων μεγάλης μάζας»

21:00 - 23:00 Αστροπαρατήρηση με τηλεσκόπια του Σ.Φ.Α.Κ. και της  Α.Ο.Φ.Π.Κ



Θερινός Δημοτικός Κινηματογράφος Βηθλεέμ 
21:00 Cine-opera 
«À Paris tous les deux» από την Εθνική Λυρική Σκηνή
Μια παράσταση που μας καλεί να ανακαλύψουμε το οπερατικό σάουντρακ του Παρισιού. Τη μουσική σφραγίδα της πόλης που αγάπησαν οι μεγάλοι δημιουργοί, της πόλης που έγινε το κομμάτι των μεγάλων οπερατικών ερώτων. Ένα μεικτό θέαμα που φέρνει σε διάλογο την τέχνη του σινεμά με τη λυρική τέχνη παρουσιάζει η Εθνική Λυρική Σκηνή, δημιουργώντας ένα νέο υβριδικό έργο, 
μέσα από την παράδοση του παστίτσιο. Ο όρος παστίτσιο (στα Ιταλικά pasticcio και στα Γαλλικά pastiche) συναντάται ήδη από τον 18ο αιώνα και αναφέρεται σε ένα μουσικό έργο το οποίο αποτελείται από αποσπάσματα άλλων έργων, ενός ή και περισσότερων συνθετών. Ο θεατής παρακολουθεί σε κινηματογραφική οθόνη μια σπονδυλωτή βωβή ταινία. Μπροστά από την οθόνη τραγουδιστές της όπερας ερμηνεύουν, συνοδεία πιάνου, άριες και ντουέτα που αναφέρονται στο Παρίσι. 
Στόχος της παραγωγής είναι να ζωντανέψει τη φαντασία του θεατή και να του μεταδώσει τη μεγαλοπρέπεια της λυρικής τέχνης, παρουσιάζοντας τις οπερατικές ιστορίες στη μεγάλη οθόνη με κινηματογραφική αφήγηση, συγκινητικές σκηνές, συνεπή εξιστόρηση και υποτίτλους στα ελληνικά. Πέντε ιστορίες έρωτα και θανάτου από την Τραβιάτα, την Μποέμ, τη Μανόν, τη Λουίζ και τον Μανδύα συνθέτουν μια βωβή σπονδυλωτή ταινία, η οποία παρουσιάζεται πάντα συνοδεία ζωντανής μουσικής. 

Τα αποσπάσματα από τις όπερες των Βέρντι, Πουτσίνι, Μασνέ, Σαρπαντιέ και Όφενμπαχ ερμηνεύουν οι υψίφωνοι Χρύσα Μαλιαμάνη και Άννα Στυλιανάκη και ο τενόρος Μάνος Κοκκώνης. Στο πιάνο οι Μαριλένα Σουρή και Χρήστος Σακελλαρίδης. 

Μια συμπαραγωγή της Εθνικής Λυρικής Σκηνής με το Théâtre du Châtelet (Παρίσι)

Βασίλης Λούρας: iδέα, σενάριο, καλλιτεχνική επιμέλεια
Μιχάλης Ασθενίδης, Βασίλης Λούρας: σκηνοθεσία ταινίας
Στέλλα Αγγελέτου: παραγωγή 
Γιώργος Μάτσκαρης: χορογραφία, κινησιολογία 

Διανομή ταινίας: 
Μιμή: Κωνσταντίνα Μεσσήνη | Ροντόλφο: Louis Raymundie | Μανόν: Lio Long
Ντε Γκριέ: Luca Manin | Λουίζ: Πάτρα Χριστοδουλίδου | Ζουλιάν: Γιώργος Δερέσκος
Βιολέττα: Catalina Puebla Coenen | Αλφρέντο: Gaudéric Maléjac | Μουζέττα: Léna Allibert-My
Τζωρτζέττα: Séléna Bijlenga-Kelmachter | Λουίτζι: Julien Spitéri 
Special guest: Fanny Ardant (αφιλοκερδής συμμετοχή)

Είσοδος με δωρεάν δελτία εισόδου

Η διάθεση των δωρεάν δελτίων εισόδου θα ξεκινήσει την Παρασκευή 28 Αυγούστου στις 10 το πρωί μέσω της ticketservices.gr, στον παρακάτω σύνδεσμο: https://www.ticketservices.gr/event/therinos-kinimatografos-vithleem/.  Καθώς και στο ταμείο του Κηποθεάτρου «Νίκος Καζαντζάκης», για δημότες που δεν έχουν δυνατότητα ηλεκτρονικής έκδοσης (περιορισμένος αριθμός δελτίων).
* Ώρες λειτουργιάς ταμείου: Δευτέρα με Κυριακή 10:00-19:00


Πύλη Βιτούρι
21:30 Συναυλία: Frenzee
Οι Frenzee (Νίκος Ξυλούρης, Αντώνης Ξυλούρης, Απολλωνία Ξυλούρη) είναι ένα hardcore punk rock τρίο με δυναμική παρουσία στην εγχώρια και διεθνή μουσική σκηνή. Ο ήχος τους συνδυάζει την hardcore punk αισθητική με garage rock στοιχεία και αυτή η ιδιαίτερη ηχητική τους προσέγγιση συνδυάζεται άψογα με την εκρηκτική μεταφορά επί της σκηνής και τις γεμάτες πάθος ερμηνείες 
των τραγουδιών τους. Στις κύριες επιρροές του συγκαταλέγονται συγκροτήματα όπως οι AC/DC, Nirvana, Bikini Kill, Motorhead και Rage Against The Machine.

Ελεύθερη είσοδος
Παρασκευή 4 Σεπτεμβρίου 2026

Αναψυκτήριο Προμαχώνα Παντοκράτορα (εκκίνηση)
19.00 Ξενάγηση στα Ενετικά Τείχη
Ξενάγηση στα Ενετικά Τείχη από την αρχαιολόγο του Δήμου Ηρακλείου Κάλλια Νικολιδάκη με αφετηρία το Αναψυκτήριο στον Προμαχώνα Παντοκράτορα και προορισμό την πλατεία του Προμαχώνα Ιησού. Μια βόλτα στα Τείχη, σύντομες αναφορές για την κατασκευή, την πολύχρονη πολιορκία, και τη διαδρομή τους στην ιστορία της πόλης. 
Τα Τείχη που άλλοτε αγκάλιαζαν και προστάτευαν την πόλη, σήμερα μας ομορφαίνουν τη ζωή. Ας τα ανακαλύψουμε!
* Θα διατεθούν δωρεάν ακουστικά ξενάγησης στους συμμετέχοντες. 


Πλατεία Προμαχώνα Ιησού
20:30 Δημοτική Σχολή Χορού Ηρακλείου- Κέντρο Χορού
Οι μαθήτριες και οι μαθητές της Δημοτικής Σχολής Χορού Ηρακλείου Κέντρο Χορού παρουσιάζουν μια σύντομη χορογραφική παρέμβαση, αξιοποιώντας τον ιδιαίτερο χώρο των Ενετικών Τειχών και γεμίζοντας 
την πόλη με κίνηση και μουσική.



Θερινός Δημοτικός Κινηματογράφος Βηθλεέμ
21:00 Art In Cinema: «Εθνικός θησαυρός»
2025 | 175’
Σκηνοθεσία: Λι Σανγκ-Ιλ 
Πρωτ.: Ρίο Γιοσιζάουα, Ριουσέι Γιοκοχάμα, Μιτσούκι Τακαχάτα

Ναγκασάκι, 1964. Μετά τον θάνατο του πατέρα του, αρχηγού μιας συμμορίας της Γιακούζα, ο δεκατετράχρονος Κίκουο γίνεται προστατευόμενος ενός διάσημου ηθοποιού του Καμπούκι. Μαζί με τον Σουνσούκε, τον γιο του ηθοποιού, αποφασίζει να αφιερώσει τη ζωή του σε αυτό το παραδοσιακό 
θεατρικό είδος. Για δεκαετίες, οι δύο νέοι μεγαλώνουν και εξελίσσονται μαζί, από τη σχολή θεάτρου έως τα μεγαλύτερα θέατρα, μέσα σε σκάνδαλα και δόξα, αδερφοσύνη και προδοσίες. Όμως μόνο ένας από τους δύο θα γίνει ο σπουδαιότερος ηθοποιός της τέχνης του Καμπούκι. 

Τιμές εισιτηρίων: 4€ (Γενική είσοδος - Δεν περιλαμβάνονται τα έξοδα έκδοσης ηλεκτρονικού εισιτηρίου)
Έκδοση εισιτηρίων: Ταμείο θερινού κινηματογράφου (η έκδοση ξεκινάει μια ώρα πριν την προβολή της ταινίας)
Ηλεκτρονικά: https://www.ticketservices.gr/event/therinos-kinimatografos-vithleem/  








Κηποθέατρο Μάνος Χατζιδάκις
21:30 Θεατρική παράσταση: «Το κύμα»
Ένα έργο που συγκινεί με τα δυνατά συναισθήματα που βιώνουν οι χαρακτήρες και την αρνητική διαχρονική επιρροή που μπορεί να έχει ο φασισμός, ένα ολοκληρωτικό/ναζιστικό σύστημα, μια απολυταρχική κατάσταση. Έρχεται στο μυαλό η φράση του Άλμπερτ Αϊνστάιν: «Ο κόσμος δεν κινδυνεύει από τους ανθρώπους που είναι κακοί, μα από εκείνους που επιτρέπουν το κακό». Πάνω σε αυτή την σοφή ρήση βασίζεται και η σκηνοθετική ματιά του έργου. Εξετάζει δηλαδή, το ζήτημα του φασισμού και της χειραγώγησης της μάζας όχι μόνο από την πλευρά των ανθρώπων που τα προκαλούν, και φωτίζει επίσης την ευθύνη που φέρουν εκείνοι οι οποίοι επέτρεψαν τις συνθήκες για να φουσκώσει ένα τέτοιο καταστροφικό «Κύμα». 

Τοντ Στράσερ: πρωτότυπο κείμενο 
Νικορέστης Χανιωτάκης: διασκευή - σκηνοθεσία
Αρετή Μουστάκα: σκηνικά 
Χριστίνα Πανοπούλου: κοστούμια 
Γιάννης Μαθές: πρωτότυπη μουσική 
Φαίδρα Νταϊόγλου: χορογραφίες 
Ιωάννα Αγγελίδη: βοηθός σκηνοθέτη 
Πάτροκλος Σκαφίδας: φωτογραφίες - βίντεο
Γιάννης Στύλος: γραφιστικά
Αναστασία Γεωργοπούλου: διεύθυνση παραγωγής 
Μαργαρίτα Κυριάκου: οργάνωση παραγωγής
Ευαγγελία Σκρομπόλα: επικοινωνία
Εύη Κουρεμένου / ArtCore: οργάνωση προώθησης - ομαδικές κρατήσεις 
Θεατρικές Επιχειρήσεις Γεράσιμου Σκαφίδα: παραγωγή

Παίζουν: Ιωάννα Αγγελίδη, Δημήτρης Γεωργαλάς, Ισιδώρα Δωροπούλου, Θωμάς Θάνος, Μάχη Μακρίδου, Στέφανος Παπατρέχας, Τάσος Προβιάς, Πηνελόπη Σκαλκώτου, Κωνσταντίνος Φάμης

Μετά την παράσταση ακολουθεί σύντομη προαιρετική συζήτηση με τους ηθοποιούς.

Σε συνεργασία με το Μη Κερδοσκοπικό Σωματείο «Δίκτυο για τα Δικαιώματα του Παιδιού»

Διάρκεια: 80΄

Τιμές εισιτηρίων: 5€ (γενική είσοδος)
Η διάθεση των εισιτηρίων θα ξεκινήσει την Παρασκευή 28 Αυγούστου στις 10 το πρωί μέσω της ticketservices.gr, στον παρακάτω σύνδεσμο: www.ticketservices.gr/event/candia-walls-festival
Καθώς και στο ταμείο του Κηποθεάτρου «Νίκος Καζαντζάκης», για δημότες που δεν έχουν δυνατότητα ηλεκτρονικής έκδοσης (περιορισμένος αριθμός εισιτηρίων).
* Ώρες λειτουργιάς ταμείου: Δευτέρα με Κυριακή 10:00-19:00





Σάββατο 5 Σεπτεμβρίου 2026

Θερινός Δημοτικός Κινηματογράφος Βηθλεέμ
21:00 Art In Cinema: «Εθνικός θησαυρός»
2025 | 175’
Σκηνοθεσία: Λι Σανγκ-Ιλ 
Πρωτ.: Ρίο Γιοσιζάουα, Ριουσέι Γιοκοχάμα, Μιτσούκι Τακαχάτα

Ναγκασάκι, 1964. Μετά τον θάνατο του πατέρα του, αρχηγού μιας συμμορίας της Γιακούζα, ο δεκατετράχρονος Κίκουο γίνεται προστατευόμενος ενός διάσημου ηθοποιού του Καμπούκι. Μαζί με τον Σουνσούκε, τον γιο του ηθοποιού, αποφασίζει να αφιερώσει τη ζωή του σε αυτό το παραδοσιακό 
θεατρικό είδος. Για δεκαετίες, οι δύο νέοι μεγαλώνουν και εξελίσσονται μαζί, από τη σχολή θεάτρου έως τα μεγαλύτερα θέατρα, μέσα σε σκάνδαλα και δόξα, αδερφοσύνη και προδοσίες. Όμως μόνο ένας από τους δύο θα γίνει ο σπουδαιότερος ηθοποιός της τέχνης του Καμπούκι. 

Τιμές εισιτηρίων: 4€ (Γενική είσοδος - Δεν περιλαμβάνονται τα έξοδα έκδοσης ηλεκτρονικού εισιτηρίου)
Έκδοση εισιτηρίων: Ταμείο θερινού κινηματογράφου (η έκδοση ξεκινάει μια ώρα πριν την προβολή της ταινίας)
Ηλεκτρονικά: https://www.ticketservices.gr/event/therinos-kinimatografos-vithleem/  



Πλατεία 18 Άγγλων || Προμαχώνας Ιησού
21:00 Μουσικοχορευτική παρέλαση – παράσταση: Συνάντηση ομάδων παραδοσιακών χορών 
από τα Βαλκάνια – «Συμπόσιο πολιτισμού»
Εκκίνηση: Πλατεία 18 Άγγλων συνοδεία της Φιλαρμονικής Ορχήστρας του Δήμου Ηρακλείου 
Κατάληξη: Προμαχώνας Ιησού
Η μεγάλη χορευτική παράσταση του Διεθνούς Φεστιβάλ Λαϊκών Παραδοσιακών Χορών Symposium International φιλοξενείται φέτος στο Φεστιβάλ των Τειχών. Την παράσταση πλαισιώνουν πάνω από 300 χορευτές από Αθήνα, Λάρισα, Τρίκαλα, Έβρο, Ηράκλειο, Χανιά, Ιεράπετρα ακόμα και από Τουρκία, Κύπρο, Γερμανία και Ολλανδία! Η βραβευμένη παραγωγός-διοργανώτρια Dance Culture Influencer 2026 Θεοδώρα Σατολιά στόχο έχει την ένωση των λαών και πολιτισμών μέσω της ελληνικής μουσικής και της παράδοσης της κάθε χώρας ξεχωριστά. Πριν από την παράσταση θα πραγματοποιηθεί η παρέλαση - πομπή της ειρήνης η οποία θα περάσει από τους κεντρικούς δρόμους του Ηρακλείου με 
την συμμετοχή εκατοντάδων χορευτών που θα στείλουν μηνύματα ενότητας και πολιτισμού με σημαίες, λάβαρα και χαρούμενη χορευτική διάθεση προχωρώντας προς τον χώρο της εκδήλωσης. 

Είσοδος ελεύθερη







Κυριακή 6 Σεπτεμβρίου 2026

Πύλη Παντοκράτορα
19:00 Ξενάγηση στην Πύλη Παντοκράτορα
Στην Πύλη Παντοκράτορα των Ενετικών Τειχών, μια από τις βασικές πύλες που συνδέει το εσωτερικό της πόλης με την εκτός τειχών περιοχή από τον 16ο αιώνα, η Εφορεία Αρχαιοτήτων Ηρακλείου δημιούργησε την εποπτική έκθεση «Ηράκλειο - 40 αιώνες ιστορίας», μέσα από την οποία ξετυλίγεται η πλούσια ιστορία της και η πορεία της ως Ηράκλειον, Rabd el Khandaq, Χάνδακας, Candia, Μεγάλο Κάστρο, Ηράκλειο στο πέρασμα των αιώνων. Την έκθεση παρουσιάζουν η Προϊσταμένη της Εφορείας Βασιλική Συθιακάκη και 
οι αρχαιολόγοι Ελένη Κανάκη και Χαρά Μπιλμέζη.
* Θα διατεθούν δωρεάν ακουστικά ξενάγησης στους συμμετέχοντες. 


Προμαχώνας Βηθλεέμ
20:00 - 23:00 Θέμις Μαρκάκης DJ SET «Τα ρεφραίν των νέων»
Με σαραντάχρονη εμπειρία στα club της Ελλάδας, ο DJ Θέμις Μαρκάκης παρουσιάζει ένα playlist με τα πιο δημοφιλή τραγούδια της σημερινής εποχής.


Κηποθέατρο Νίκος Καζαντζάκης
21:00 Μουσικοχορευτικό οδοιπορικό: «Στα ζάλα του Γκρέκο - Από την Κρήτη στην Ισπανία»
Ένα μουσικοχορευτικό οδοιπορικό από την Κρήτη στην Ισπανία, στα βήματα του μεγάλου έλληνα ζωγράφου Δομήνικου Θεοτοκόπουλου. Ο κιθαρίσταςκαι συνθέτης Χρίστος Τζιφάκις βλέπει τον χορό και τη σύγχρονη μουσική των δύο χωρών ως θέμα με παραλλαγές. Έχοντας ζήσει τόσο στην Κρήτη όσο και στην Ισπανία, εμπνέεται από τους πρωτομάστορες της κρητικής μουσικής και του φλαμένκο, φέρνοντας στο φως τις μουσικές συγγένειες των δύο λαών. Συνδυάζει στοιχεία του παρελθόντος, βυζαντινά, αραβικά, ελληνικά, τσιγγάνικα με στοιχεία τζαζ-ροκ, αναδεικνύοντας τον έντονο διονυσιακό χαρακτήρα των δύο άκρων της Μεσογείου, αλλά και τη λαϊκή θυμοσοφία που βρίσκουμε τόσο στην κρητική μαντινάδα όσο και στην ισπανική letra. 

Μαζί του διακεκριμένοι σολίστ.
Χρίστος Τζιφάκiς: σύνθεση - κιθάρα 
Συμφωνική ορχήστρα Νέων Δήμου Ηρακλείου Κρήτης (Σ.Ο.Ν.Κ.Δ.Η) 
Μίλτος Λογιάδης: διεύθυνση ορχήστρας 
Δροσιά Χαρίση: τραγούδι φλαμένκο 
Φανή Δεμέστιχα: χορός φλαμένκο
Ειρήνη Δερέμπεη: κρητικό τραγούδι, θιαμπόλι
Κάρολος Κουκλάκης: μπουλγαρί
Γιώργος & Γιάννης Μεγαλακάκης: κρητικός χορός
Παναγιώτης Μπουραζάνης: μπάσο 
Χρήστος Φρόνιμος: βιολί
Γιάννης Δημουλάς: ντραμς

Tο υλικό των ενορχηστρώσεων είναι ευγενική παραχώρηση του αρχείου της ΕΡΤ

Διάρκεια: 100΄
Τιμές εισιτηρίων: 10€ (κανονικό), 7€ (μειωμένο: μαθητές, φοιτητές, πολύτεκνοι, άνεργοι, ΑμεΑ, άνω των 65, παιδιά έως 6 ετών.)
Η διάθεση των εισιτηρίων θα ξεκινήσει την Παρασκευή 28 Αυγούστου στις 10 το πρωί μέσω της ticketservices.gr, στον παρακάτω σύνδεσμο: www.ticketservices.gr/event/candia-walls-festival
Καθώς και στο ταμείο του Κηποθεάτρου «Νίκος Καζαντζάκης», για δημότες που δεν έχουν δυνατότητα ηλεκτρονικής έκδοσης (περιορισμένος αριθμός εισιτηρίων).
* Ώρες λειτουργιάς ταμείου: Δευτέρα με Κυριακή 10:00-19:00



Δευτέρα 7 Σεπτεμβρίου 2026
Κηποθέατρο Μάνος Χατζιδάκις
20:30 Θεατρική παράσταση: «Εκμυστηρεύσεις της Έλλης Αλεξίου»
Μια σκηνική ανάγνωση βασισμένη στις προσωπικές μαρτυρίες, τις αναμνήσεις και τις εξομολογήσεις της σπουδαίας συγγραφέα Έλλης Αλεξίου. Μέσα από τον λόγο της αναδύονται στιγμές από τη ζωή, την τέχνη, την πολιτική και την ιστορία της Ελλάδας του 20ού αιώνα, συνθέτοντας το πορτρέτο μιας γυναίκας που έζησε, αγωνίστηκε και δημιούργησε με πάθος. Η παράσταση παρουσιάστηκε στο Θέατρο Τέχνης Καρόλου Κουν ως φόρος τιμής στη ζωή και το έργο της.

Συντελεστές: 
Εύα Νικολαΐδου: συγγραφέας
Αλεξάνδρα Σακελλαροπούλου: ερμηνεία
Άγγελος Μπούρας: σκηνοθετική επιμέλεια
Γιώργος Μαργέτης: ηχητικός συνεργάτης Θεάτρου Τέχνης 

Διάρκεια: 50΄

Τιμές εισιτηρίων: 5€ (γενική είσοδος)
Η διάθεση των εισιτηρίων θα ξεκινήσει την Παρασκευή 28 Αυγούστου στις 10 το πρωί μέσω της ticketservices.gr, στον παρακάτω σύνδεσμο: www.ticketservices.gr/event/candia-walls-festival
Καθώς και στο ταμείο του Κηποθεάτρου «Νίκος Καζαντζάκης», για δημότες που δεν έχουν δυνατότητα ηλεκτρονικής έκδοσης (περιορισμένος αριθμός εισιτηρίων).
*Ώρες λειτουργιάς ταμείου: Δευτέρα με Κυριακή 10:00-19:00



Θερινός Δημοτικός Κινηματογράφος Βηθλεέμ 
21:00 Art In Cinema: «Ζωή σαν σινεμά»
2025 | 90’ 
Σκηνοθεσία: Σιλβέν Σομέ 
Με τις φωνές των: Λωράν Λαφίτ, Ζεραλντίν Πελάς

Γεννημένος στη Μασσαλία, όπου κάνει και τα πρώτα του επαγγελματικά βήματα, ο πολυτάλαντος Μαρσέλ Πανιόλ θα εξελισσόταν σε μία από τις πιο σημαντικές προσωπικότητες στον γαλλικό και ευρωπαϊκό κινηματογράφο. 
Στο τρίτο του μεγάλου μήκους animation μετά από το «Τρίο της Μπελβίλ» («Les triplettes de Belleville», 2003) και τον «Θαυματοποιό» («L’Illusionniste», 2010), ο Σιλβέν Σομέ συστήνει απολαυστικά τη ζωή και το έργο ενός σπουδαίου σκηνοθέτη του γαλλικού σινεμά.

Τιμές εισιτηρίων: 4€ (Γενική είσοδος - Δεν περιλαμβάνονται τα έξοδα έκδοσης ηλεκτρονικού εισιτηρίου)
Έκδοση εισιτηρίων: Ταμείο θερινού κινηματογράφου (η έκδοση ξεκινάει μια ώρα πριν την προβολή της ταινίας)
Ηλεκτρονικά: https://www.ticketservices.gr/event/therinos-kinimatografos-vithleem/  




Προμαχώνας Παντοκράτορα
Τριήμερο Τζαζ στα Ενετικά Τείχη
21:30 Συναυλία: Σταύρος Λάντσιας Octet 
«Waving Hands» 
Ο Σταύρος Λάντσιας, πλαισιωμένος από επτά εξαιρετικούς μουσικούς, παρουσιάζει ζωντανά το νέο του προσωπικό έργο «Waving Hands», το οποίο έχει ήδη κάνει μεγάλη αίσθηση.
Το άλμπουμ είναι εμπνευσμένο από τη γέννηση των δίδυμων κοριτσιών του και χαρακτηρίζεται από ανεξίτηλες μελωδίες και χορευτικούς ρυθμούς που μεταδίδουν άμεσα θετική ενέργεια. Πρόκειται για ένα απόλυτα feel-good έργο, γεμάτο κινηματογραφική αύρα και την αφοπλιστική χαρά που γεννά η πατρότητα.
Δεν είναι τυχαίο ότι τον έχουν αποκαλέσει ενορχηστρωτή συναισθημάτων. Ο Σταύρος Λάντσιας έχει τον δικό του, αναγνωρίσιμο τρόπο να μετατρέπει τις προσωπικές του στιγμές σε μουσικές ιστορίες που μιλούν σε όλους. Οκτώ μουσικοί επί σκηνής, με έγχορδα και πνευστά, υφαίνουν μια πλούσια παλέτα ηχοχρωμάτων και συναισθημάτων, χαρίζοντας στο κοινό μια πραγματικά ανεπανάληπτη εμπειρία.

Σταύρος Λάντσιας: πιάνο, συνθέσεις
Μιχάλης Καλκάνης: κοντραμπάσο
Μιχάλης Καπηλίδης: ντραμς
Δημήτρης Παπαδόπουλος: τρομπέτα
David Lynch: τενόρο σαξόφωνο, φλάουτο
Jim Staridas: τρομπόνι
Λαέρτης Κοκολάνης: βιολί
Σοφία Ευκλείδου: τσέλο
Σεμίνα Παπαλεξανδροπούλου: σχεδιασμός φωτισμού
Γιώργος Καρυώτης: ηχοληψία 

Διάρκεια: 80΄

Είσοδος ελεύθερη



Τρίτη 8 Σεπτεμβρίου 2026
Πύλη Βιτούρι
17:30 – 23:00 Ηλεκτρονική μουσική - Eclipsó 
Ρυθμός, ένταση και απόλυτο tech-groove house vibe στην καρδιά του Ηρακλείου!
Το Eclipsó επιστρέφει και μεταμορφώνει την ιστορική Πύλη Βιτούρι στο απόλυτο dancefloor της πόλης για ένα εκρηκτικό διήμερο. 100% TechGroove House ήχος.
Ένα συμπυκνωμένο 4ωρο πάρτι κάθε μέρα, γεμάτο ενέργεια από το πρώτο μέχρι το τελευταίο λεπτό.
Το Eclipsó, αποτελεί ένα σύγχρονο πολιτιστικό γεγονός αφιερωμένο στην ηλεκτρονική μουσική. Το επιβλητικό, ατμοσφαιρικό σκηνικό της Πύλης Βιτούρι συνδυάζει την ιστορία της Κρήτης με τη σύγχρονη club κουλτούρα. 
Η εκδήλωση φιλοδοξεί να αναδείξει τη σύνδεση της σύγχρονης μουσικής δημιουργίας με την πολιτιστική κληρονομιά της πόλης, προσφέροντας στο κοινό μια μοναδική εμπειρία υψηλής αισθητικής.
Μέσα από εμφανίσεις καταξιωμένων και ανερχόμενων καλλιτεχνών της ηλεκτρονικής μουσικής σκηνής, σύγχρονες οπτικοακουστικές παραγωγές και έναν ιδιαίτερα διαμορφωμένο χώρο, στοχεύει να προσελκύσει επισκέπτες από την Κρήτη και ολόκληρη την Ελλάδα. Μην χάσεις την ευκαιρία να ζήσεις την απόλυτη Eclipsó εμπειρία σε ένα open-air event που θα συζητιέται για καιρό.

Συντελεστές: PEDRIK, KORRILA, RAYA, NOTYET

Είσοδος ελεύθερη


Χαμηλή Πλατεία Προμαχώνα Παντοκράτορα
20:00 «Ιστορίες Χορού»: Μια συνάντηση διαφορετικών χορευτικών κόσμων
Ο Πολιτιστικός Σύλλογος Tangoneón συναντά τις χορευτικές ομάδες του Πανεπιστημίου Κρήτης (tango, lindy-hop και latin), σε μια ξεχωριστή βραδιά αφιερωμένη στον χορό και την πολιτιστική του έκφραση. Μέσα από παρουσιάσεις και μίνι shows, θα γνωρίσουμε διαφορετικές μορφές χορού, θα ανακαλύψουμε στοιχεία της τεχνικής, της μουσικής και της κινησιολογίας τους και θα ταξιδέψουμε στις πολιτιστικές ρίζες που διαμόρφωσαν την ιδιαίτερη ταυτότητά τους. Από το αργεντίνικο τάνγκο και τη jazz μέχρι τους λάτιν ρυθμούς, κάθε χορός αφηγείται τη δική του ιστορία. Μια συνάντηση διαφορετικών χορευτικών κόσμων, που αναδεικνύει τη δύναμη του χορού να μεταφέρει πολιτισμό, ιστορίες και συναισθήματα όπως επίσης να φέρνει τους ανθρώπους πιο κοντά.

Είσοδος ελεύθερη



Θερινός Δημοτικός Κινηματογράφος Βηθλεέμ
21:00 Art In Cinema: «Ζωή σαν σινεμά»
2025 | 90’ 
Σκηνοθεσία: Σιλβέν Σομέ 
Με τις φωνές των: Λωράν Λαφίτ, Ζεραλντίν Πελάς

Γεννημένος στη Μασσαλία, όπου κάνει και τα πρώτα του επαγγελματικά βήματα, ο πολυτάλαντος Μαρσέλ Πανιόλ θα εξελισσόταν σε μία από τις πιο σημαντικές προσωπικότητες στον γαλλικό και ευρωπαϊκό κινηματογράφο. 
Στο τρίτο του μεγάλου μήκους animation μετά από το «Τρίο της Μπελβίλ» («Les triplettes de Belleville», 2003) και τον «Θαυματοποιό» («L’Illusionniste», 2010), ο Σιλβέν Σομέ συστήνει απολαυστικά τη ζωή και το έργο ενός σπουδαίου σκηνοθέτη του γαλλικού σινεμά.

Τιμές εισιτηρίων: 4€ (Γενική είσοδος - Δεν περιλαμβάνονται τα έξοδα έκδοσης ηλεκτρονικού εισιτηρίου)
Έκδοση εισιτηρίων: Ταμείο θερινού κινηματογράφου (η έκδοση ξεκινάει μια ώρα πριν την προβολή της ταινίας)
Ηλεκτρονικά: https://www.ticketservices.gr/event/therinos-kinimatografos-vithleem/  



Προμαχώνας Παντοκράτορα
Τριήμερο Τζαζ στα Ενετικά Τείχη
21:30 Συναυλία: David Lynch / Heritage Band 
«Truths be told» 

Ζούμε σε μια εποχή που οι απλές αλήθειες έχουν μεγαλύτερη σημασία από ποτέ. Να τις νιώθουμε. Να τις βλέπουμε. Να τις μοιραζόμαστε. Ζούμε σε μια εποχή όπου οι αλήθειες συχνά μένουν απαρατήρητες. Τις χάνουμε από τα μάτια μας και βιαζόμαστε να βρούμε στιγμιαίες εναλλακτικές, που συχνά μας μουδιάζουν περισσότερο παρά ευαισθητοποιούν. Αλλά οι αλήθειες είναι εδώ, γύρω μας, κρυστάλλινες και καθαρές. Η φύση μας, η ουσία μας, είναι να τις νιώθουμε. Είναι εκεί που συντονιζόμαστε και ταυτιζόμαστε. Εδώ ζει και η μουσική, σε αυτόν τον ασφαλή χώρο όπου δημιουργείται αρμονία, ενότητα και κοινή εμπειρία σε παρούσα στιγμή. Η μουσική ρέει, εμπνέει και μιλάει σε όλους, ανεξαρτήτως τόπου ή χρόνου. Το project «Truths be told» γεννήθηκε από αυτές τις αξίες και από χρόνια γραφής και παιξίματος.  Αντικατοπτρίζει δεκαετίες της ζωής, της ιστορίας και της καταγωγής του Ντέιβιντ Λιντς. Είναι μελωδίες από καρδιάς που προέρχονται από έναν πολύ προσωπικό του χώρο. Είναι μια ολοκληρωμένη ιστορία, που με τον δικό της τρόπο έχει αλλάξει τη ζωή του. Μελωδίες που αντηχούν «Εδώ είμαστε».

David Lynch: τενόρο/άλτο σαξόφωνο, άλτο φλάουτο, πίκολο φλάουτο, ιρλανδική tin whistle, φωνή, κρουστά
Αριστείδης Χατζησταύρου: ακουστική, κλασσική, και ηλεκτρική κιθάρα, ambience
Ορέστης Πετράκης: πιάνο, keyboards
Κώστας Πατσιώτης: κοντραμπάσο και ηλεκτρικό μπάσο, efx
Έκτορας Remsak: ντραμς, κρουστά
Γιώργος Καρυώτης: ηχολήπτης

Διάρκεια: 90΄

Είσοδος ελεύθερη






Τετάρτη 9 Σεπτεμβρίου 2026

Πύλη Βιτούρι
17:30 – 23:00 Ηλεκτρονική μουσική - Eclipsó 
Ρυθμός, ένταση και απόλυτο tech-groove house vibe στην καρδιά του Ηρακλείου!
Το Eclipsó επιστρέφει και μεταμορφώνει την ιστορική Πύλη Βιτούρι στο απόλυτο dancefloor της πόλης για ένα εκρηκτικό διήμερο. 100% TechGroove House ήχος.
Ένα συμπυκνωμένο 4ωρο πάρτι κάθε μέρα, γεμάτο ενέργεια από το πρώτο μέχρι το τελευταίο λεπτό.
Το Eclipsó, αποτελεί ένα σύγχρονο πολιτιστικό γεγονός αφιερωμένο στην ηλεκτρονική μουσική. Το επιβλητικό, ατμοσφαιρικό σκηνικό της Πύλης Βιτούρι συνδυάζει την ιστορία της Κρήτης με τη σύγχρονη club κουλτούρα. 
Η εκδήλωση φιλοδοξεί να αναδείξει τη σύνδεση της σύγχρονης μουσικής δημιουργίας με την πολιτιστική κληρονομιά της πόλης, προσφέροντας στο κοινό μια μοναδική εμπειρία υψηλής αισθητικής.
Μέσα από εμφανίσεις καταξιωμένων και ανερχόμενων καλλιτεχνών της ηλεκτρονικής μουσικής σκηνής, σύγχρονες οπτικοακουστικές παραγωγές και έναν ιδιαίτερα διαμορφωμένο χώρο, στοχεύει να προσελκύσει επισκέπτες από την Κρήτη και ολόκληρη την Ελλάδα. Μην χάσεις την ευκαιρία να ζήσεις την απόλυτη Eclipsó εμπειρία σε ένα open-air event που θα συζητιέται για καιρό.

Συντελεστές: PEDRIK, KORRILA, RAYA, NOTYET

Είσοδος ελεύθερη



Προμαχώνας Παντοκράτορα
Τριήμερο Τζαζ στα Ενετικά Τείχη
21:30 Συναυλία: Πέτρος Κλαμπάνης trio 
«Latent Info»
Ο διεθνούς φήμης έλληνας μπασίστας και συνθέτης Πέτρος Κλαμπάνης παρουσιάζει κομμάτια από το νέο του άλμπουμ καθώς και συνθέσεις από την προηγούμενη δισκογραφία του. Με συνθέσεις που αντλούν έμπνευση από την άφατη δύναμη της μουσικής να επικοινωνεί πέρα από τα λόγια, ο 
Κλαμπάνης συνεχίζει τη μουσική πορεία του συνδυάζοντας με δεξιοτεχνία τον αυτοσχεδιασμό και την αίσθηση της μελωδίας με τη λεπτομέρεια και την οικονομία των εκφραστικών μέσων. Στη σκηνή θα πλαισιώσουν τον Κλαμπάνη δύο σπουδαίοι μουσικοί: ο Kristjan Randalu στο πιάνο, με τον «αβίαστο τρόπο που κάνει το πιάνο να τραγουδά», όπως λέει ο Κλαμπάνης, και ο Francesco Ciniglio στα ντραμς, από τους πιο ξεχωριστούς μουσικούς της νεότερης ευρωπαϊκής γενιάς. Απόφοιτος του Juilliard και συνεργάτης του Wynton Marsalis, μεταξύ άλλων, συνδυάζει τη δεξιοτεχνία με μια ιδιαίτερα 
ευέλικτη και μουσική προσέγγιση στον ρυθμό.

Διάρκεια: 75΄

Είσοδος ελεύθερη




Πέμπτη 10 Σεπτεμβρίου 2026
Στοά Μακάσι
18:00 Εγκαίνια Έκθεσης Εθνικής Αντίστασης
«Εάν είναι αδύνατο να καταλάβουμε, είναι απαραίτητο να ξέρουμε, γιατί αυτό που συνέβη μπορεί να ξανασυμβεί, οι συνειδήσεις μπορεί ξανά να δελεασθούν και να εξαπατηθούν και οι δικές μας.» 
Primo Levi, Εάν αυτό είναι ο άνθρωπος (1947)

Η στοά Μακάσι αποτελεί έναν από τους πλέον φορτισμένους ιστορικούς τόπους του Ηρακλείου. Τμήμα των ενετικών οχυρώσεων και του προμαχώνα Μαρτινέγκο που για αιώνες προστάτεψαν την πόλη, κατά τη γερμανική κατοχή απέκτησε μια πολύ διαφορετική χρήση: μετατράπηκε σε χώρο κράτησης και αναμονής ανθρώπων που αποκόπηκαν βίαια από την καθημερινότητά τους και τις οικογένειές τους. Η δημιουργία του Χώρου Μνήμης, Αντίστασης και Εκτοπισμού στη στοά Μακάσι είναι πράξη σεβασμού προς τους ανθρώπους που δοκιμάστηκαν και χάθηκαν.
Δεν αποτελεί απλά άλλη μια καταγραφή γεγονότων αλλά κατάθεση συναισθημάτων και βαθιά επίγνωση της αξίας της ελευθερίας, της ανθρώπινης αξιοπρέπειας και της ειρηνικής συνύπαρξης.



Κηποθέατρο Νίκος Καζαντζάκης
21:30 Συναυλία: «Ταξίδια του Οδυσσέα» Ένα μουσικό έργο του Nicola Piovani
O διάσημος ιταλός συνθέτης Nicola Piovani επιστρέφει, μετά από πολλά χρόνια, στο Ηράκλειο και στην αγαπημένη του Κρήτη για να παρουσιάσει, για πρώτη φορά στο ελληνικό κοινό, «Τα ταξίδια του Οδυσσέα».
O βραβευμένος με Όσκαρ δημιουργός της μουσικής για την ταινία «Η ζωή είναι ωραία» (R. Benigni, 1997), παρουσιάζει ένα μοναδικό έργο εμπνευσμένο από τα ταξίδια του Οδυσσέα: ένα λυρικό παραμύθι για μουσικά όργανα που εναρμονίζονται άρτια με ηχογραφημένες φωνές σπουδαίων καλλιτεχνών. Με το έργο του αυτό, ο συνθέτης στοχεύει να αναδημιουργήσει επί σκηνής τη μαγεία εκείνων των οδυσσειακών γεγονότων που πάντα τον γοήτευαν και την οποία ο ίδιος ελπίζει να μοιραστεί πρώτα και πάνω 
από όλα με το κοινό. Η ενορχήστρωση περιλαμβάνει πιάνο, κοντραμπάσο, σαξόφωνο, τσέλο, κρουστά και πλήκτρα, καθώς και ηχογραφημένες φωνές που απαγγέλλουν στίχους ποιητών όπως του Κωνσταντίνου Καβάφη, του Ομήρου, του James Joyce, του Umberto Saba και του Torquato Tasso, φωνές στενά συνυφασμένες με το μουσικό υλικό, διαδραματίζοντας έτσι έναν θεμελιώδη ηχητικό ρόλο. 

Nicola Piovani: πιάνο
Marina Cesari: σαξόφωνο, κλαρινέτο
Sergio Colicchio: keyboards, ακορντεόν
Pasquale Filastò: τσέλο, mandocello 
Marco Loddo: κοντραμπάσο
Vittorino Naso: ντραμς, κρουστά

Ηθοποιοί βίντεο: Carlo Cecchi, Paila Pavese, Massimo Popolizio, Mariano Rigillo, Virgilio Zernitz, Chiara Baffi, Massimo Wertmüller

Ηχογραφημένες φωνές: James Joyce, Siobhan McKenna

Κείμενα: Κωνσταντίνος Καβάφης, Όμηρος, James Joyce, Torquato Tasso, Πίνδαρος, Umberto Saba
Artwork: Milo Manara 
Οργάνωση & Εκτέλεση Παραγωγής: Αναστασία Ταμουρίδου - ARTος & Θέαμα 

Διάρκεια: 100΄

Τιμές εισιτηρίων: 12€ (κανονικό), 8 € (μειωμένο: μαθητές, φοιτητές, πολύτεκνοι, άνεργοι, ΑμεΑ, άνω των 65, παιδιά έως 6 ετών.)
Η διάθεση των εισιτηρίων θα ξεκινήσει την Παρασκευή 28 Αυγούστου στις 10 το πρωί μέσω της ticketservices.gr, στον παρακάτω σύνδεσμο: www.ticketservices.gr/event/candia-walls-festival
Καθώς και στο ταμείο του Κηποθεάτρου «Νίκος Καζαντζάκης», για δημότες που δεν έχουν δυνατότητα ηλεκτρονικής έκδοσης (περιορισμένος αριθμός εισιτηρίων).
* Ώρες λειτουργιάς ταμείου: Δευτέρα με Κυριακή 10:00-19:00



Εκθέσεις 
Ενετικά Τείχη
Εκθέσεις με έργα τέχνης της Δημοτικής Πινακοθήκης Ηρακλείου
Η Δημοτική Πινακοθήκη Ηρακλείου παρουσιάζει μια σειρά μικρών εκθέσεων σε εσωτερικά και υπαίθρια σημεία των ενετικών τειχών προκειμένου να μετατρέψει την διαδρομή στην πόλη από απλό περίπατο σε πολιτιστική εμπειρία. Συγκεκριμένα, αξιοποιεί τις δυνατότητες της σύγχρονης τεχνολογίας προβάλλοντας την πλούσια εικαστική συλλογή της μέσα από περιοδικές εκθέσεις ψηφιακών ανατυπώσεων UV μεγάλης κλίμακας των έργων της. Μέσα από την τμηματική τοποθέτηση μεγεθυμένων αντιγράφων ζωγραφικών έργων από την συλλογή της Δημοτικής Πινακοθήκης Ηρακλείου, σε ανοικτούς επισκέψιμους χώρους της πόλης, δημιουργείται μια ανοιχτή πινακοθήκη υψηλής αισθητικής, προσβάσιμη στους δημότες και στους επισκέπτες. Τους δίνεται έτσι η ευκαιρία 
να γνωρίσουν τη Δημοτική Συλλογή μέσα από ανατυπώσεις εξαιρετικά υψηλής ευκρίνειας που τοποθετούν τον θεατή σε πρωτόγνωρα προνομιακή θέση σε σχέση με τα έργα που την αποτελούν. Κάθε έργο φέρει γραμμωτό κώδικα ταχείας απόκρισης (QR code) που προσφέρει στους επισκέπτες άμεση πρόσβαση στη συλλογή της Δημοτικής Πινακοθήκης.


Πύλη Αγίου Γεωργίου
Έκθεση φωτογραφίας από την ΕΦΕΗ 
Δίπτυχα: ένας σιωπηλός διάλογος
Διάρκεια έκθεσης: 31 Αυγούστου - 10 Σεπτεμβρίου 

Η φωτογραφία είναι ένας διάλογος ανάμεσα στο Φως και τη Σκιά, στη Μνήμη και τη Στιγμή, στο βλέμμα του δημιουργού και του θεατή. Στην παρούσα έκθεση είκοσι έξι φωτογράφοι προσεγγίζουν την έννοια του Δίπτυχου μέσα από τη δική τους προσωπική ματιά. Δύο εικόνες τοποθετούνται δίπλα-δίπλα, όχι απαραίτητα για να αφηγηθούν την ίδια ιστορία, αλλά για να δημιουργήσουν μία νέα. 
Συμπληρώνουν, αντιστοιχούν, συγκρούονται, αφήνουν χώρο για ερμηνείες. Με ελεύθερη θεματική προσέγγιση, κάθε φωτογράφος αξιοποιεί το δίπτυχο ως μέσο έκφρασης, εξερευνώντας σχέσεις, συναισθήματα, αντιθέσεις, συμβολισμούς που γεννιούνται μέσα από την συνύπαρξη δύο εικόνων. Το αποτέλεσμα είναι ένα πολυσυλλεκτικό σύνολο έργων, όπου η διαφορετικότητα των προσεγγίσεων 
αναδεικνύει τον πλούτο της φωτογραφικής γλώσσας. Η έκθεση αυτή αποτελεί μία Πρό{σ}κληση: μια πρόσκληση να ανακαλύψουμε τις σχέσεις που γεννιούνται ανάμεσα στις εικόνες και μία πρόκληση να αναζητήσουμε τις δικές μας ερμηνείες μέσα σε αυτές.


Στοά Μακάσι | Μόνιμη έκθεση | Από 10.9
Έκθεση Εθνικής Αντίστασης
«Εάν είναι αδύνατο να καταλάβουμε, είναι απαραίτητο να ξέρουμε, γιατί αυτό που συνέβη μπορεί να ξανασυμβεί, οι συνειδήσεις μπορεί ξανά να δελεασθούν και να εξαπατηθούν και οι δικές μας.» 
Primo Levi, Εάν αυτό είναι ο άνθρωπος (1947)

Η στοά Μακάσι αποτελεί έναν από τους πλέον φορτισμένους ιστορικούς τόπους του Ηρακλείου. Τμήμα των ενετικών οχυρώσεων και του προμαχώνα Μαρτινέγκο που για αιώνες προστάτεψαν την πόλη, κατά τη γερμανική κατοχή απέκτησε μια πολύ διαφορετική χρήση: μετατράπηκε σε χώρο κράτησης και 
αναμονής ανθρώπων που αποκόπηκαν βίαια από την καθημερινότητά τους και τις οικογένειές τους. Η δημιουργία του Χώρου Μνήμης, Αντίστασης και Εκτοπισμού στη στοά Μακάσι είναι πράξη σεβασμού προς τους ανθρώπους που δοκιμάστηκαν και χάθηκαν.
Δεν αποτελεί απλά άλλη μια καταγραφή γεγονότων αλλά κατάθεση  συναισθημάτων και βαθιά επίγνωση της αξίας της ελευθερίας, της ανθρώπινης αξιοπρέπειας και της ειρηνικής συνύπαρξης


Πύλη Παντοκράτορα | Μόνιμη έκθεση
«Ηράκλειο - 40 αιώνες ιστορίας» στην Πύλη Παντοκράτορα - Εφορεία Αρχαιοτήτων Ηρακλείου
Στην Πύλη Παντοκράτορα των Ενετικών Τειχών, μια από τις βασικές πύλες που συνδέει το εσωτερικό της πόλης με την εκτός τειχών περιοχή από τον 16ο αιώνα, η Εφορεία Αρχαιοτήτων Ηρακλείου δημιούργησε την εποπτική έκθεση «Ηράκλειο - 40 αιώνες ιστορίας», μέσα από την οποία ξετυλίγεται η πλούσια ιστορία της και η πορεία της ως Ηράκλειον, Rabd el Khandaq, Χάνδακας, Candia, Μεγάλο Κάστρο, Ηράκλειο στο πέρασμα των αιώνων. Την έκθεση θα παρουσιάσουν η Προϊσταμένη της Εφορείας Βασιλική Συθιακάκη 
και οι αρχαιολόγοι Ελένη Κανάκη και Χαρά Μπιλμέζη.















Είσοδος - Εισιτήρια:
· Η διάθεση των δελτίων δωρεάν εισόδου και των εισιτηρίων γίνεται μέσω της υπηρεσίας ticketservices.gr
· Περιορισμένος αριθμός εισιτηρίων και δελτίων δωρεάν εισόδου θα διατεθεί από το ταμείο του Κηποθεάτρου «Νίκος Καζαντζάκης», για δημότες που δεν έχουν δυνατότητα ηλεκτρονικής έκδοσης.
· Δικαιούχοι μειωμένου εισιτηρίου: μαθητές, φοιτητές, πολύτεκνοι, άνεργοι, ΑμεΑ, άνω των 65, παιδιά έως 6 ετών. 
· Γενική είσοδος στον Θερινό Κινηματογράφο «Βηθλεέμ»: 4€ (δεν περιλαμβάνονται τα έξοδα έκδοσης ηλεκτρονικού εισιτηρίου).
· Στις εκδηλώσεις που δεν ορίζεται δελτίο δωρεάν εισόδου ή εισιτήριο, η είσοδος είναι ελεύθερη.
· Στις ξεναγήσεις θα διατεθούν δωρεάν ακουστικά ξενάγησης στους συμμετέχοντες. 

Προμηθευτείτε το εισιτήριό σας εδώ: www.ticketservices.gr/event/candia-walls-festival/


Υποστήριξη θεατών:
· Ώρα προσέλευσης: 30 λεπτά πριν την προγραμματισμένη έναρξη της παράστασης.
· Για την είσοδο στις παραστάσεις είναι απαραίτητη η επίδειξη έντυπου ή ηλεκτρονικού εισιτηρίου (όπου απαιτείται) καθώς και του αντίστοιχου αποδεικτικού για την παροχή έκπτωσης.
· Δεν επιτρέπεται η κράτηση θέσεων για θεατές που δεν βρίσκονται εντός του χώρου των Κηποθεάτρων καθώς και η είσοδος μετά την έναρξη της παράστασης.
· Το προσωπικό των Κηποθεάτρων βρίσκεται στη διάθεσή σας για κάθε πληροφορία ή βοήθεια που ενδέχεται να χρειαστείτε.


Επικοινωνία – Πληροφορίες:
· Στα κοινωνικά δίκτυα του φεστιβαλ:
www.facebook.com/Candia-walls-festival 
www.instagram.com/candia-walls-festival 
· Στο ταμείο του Κηποθεάτρου Ν. Καζαντζάκης αυτοπροσώπως ή στο 2810242977 
(Δευτέρα με Κυριακή 10:00-19:00).




3o Φεστιβάλ των Τειχών 2026 

Διοργάνωση
Δήμος Ηρακλείου – Αντιδημαρχία Πολιτισμού

Συγχρηματοδότηση
Προγραμματική Σύμβαση Πολιτισμικής Ανάπτυξης - Υπουργείο Πολιτισμού

Δήμαρχος Ηρακλείου
Αλέξης Καλοκαιρινός

Αντιδήμαρχος Πολιτισμού
Ρένα Παπαδάκη - Σκαλίδη
Οργάνωση Παραγωγής Φεστιβάλ
Μαριάννα Γιαλύτη

Οργανωτική Υποστήριξη και Εκτέλεση Παραγωγής
Νίκος Τσαγκαράκης, Κωνσταντίνα Χατζάκη, Κατερίνα Τζωρτζακάκη, Μύρων 
Καραντινός, Βερόνικα Αλατσατιανού, Μανόλης Χατζάκης, Νίκος Χαραλάμπης, 
προσωπικό κυποθεάτρων

Διοικητική Οργάνωση - Διαχείριση
Διεύθυνση Παιδείας Πολιτισμού και Νέας Γενιάς: Μαρία Ν. Φουντουλάκη
Τμήμα Πολιτισμού: Eύη Μαρτιμιανάκη, Αντώνης Ρουμπάκης

Επικοινωνία και Προβολή
Γραφείο Τύπου Δήμου Ηρακλείου, Κωνσταντίνα Χατζάκη

Σχεδιασμός Προγράμματος & Επικοινωνιακής Ταυτότητας
Χρυσόστομος Σπετσίδης, Γιάννης Μαυραντωνάκης

Επιμέλεια Κειμένων και Μετάφραση στα Αγγλικά 
Δημήτρης Βυτινιώτης

Εκτύπωση Εφαρμογών Επικοινωνιακής Προβολής
Κύβος Ψηφιακές Εκτυπώσεις

Συνεργάτες
Εφορεία Αρχαιοτήτων Ηρακλείου 
Εθνική Λυρική Σκηνή
Ελληνική Φωτογραφική Εταιρεία Ηρακλείου 
Συμφωνική Ορχήστρα Νέων Κρήτης Δήμου Ηρακλείου
Φιλαρμονική Ορχήστρα Δ. Ηρακλείου
Ινστιτούτο Αστροφυσικής Ιδρύματος Τεχνολογίας & Έρευνας 
Σύλλογος Φίλων Αστρονομίας Κρήτης 
Αστρονομική Ομάδα Φοιτητών Πανεπιστημίου Κρήτης
Ιστορικό Μουσείο Κρήτης
Διεθνές Φεστιβάλ λαϊκών παραδοσιακών χορών Συμπόσιο Πολιτισμού 
«Κέντρο Χορού» Σχολή Χορού Δήμου Ηρακλείου
Πολιτιστικός Σύλλογος Tangoneón


Χορηγοί
Super Market Χαλκιαδάκης, Οπτικά Κέντρα Μαρκάκης, Πλαστικά Κρήτης, ΖΑΡΟΣ Α.Ε., Σαβοϊδάκης, K. Badouvas S.A. – Group of Companies, Κύβος Ψηφιακές Εκτυπώσεις, Knossos 3D – Audio & Vitrual Tour, Φυτώριο Καρτερού – Στέλλα Στρατάκη. 

Χορηγοί Φιλοξενίας
Atrion Hotel,  Karatarakis Group Hotels & Restaurants, Astoria Capsis Hotel, Κουκουβάγια-καλλιτεχνικό μεζεδοπωλείο, Pizza Fan, Alexakis Wines

Χορηγός μεταφορών 
ACCTA – Σύνδεσμος Τουριστικών και Ταξιδιωτικών Γραφείων Κρήτης

Επίσημος χορηγός ακτοπλοϊκών μεταφορών
Minoan Lines 

Επίσημος χορηγός αερομεταφορών
SKY express 

